ԲՀԿ-ում մտահոգված չեն վարչապետ Նիկոլ Փաշինյանի`օլիգարխների թիկնազորին «ասֆալտին փռելու», ոստիկանությանը եւ ԱԱԾ-ին տված հանձնարարականից: Այդ մասին այսօր «Հոդված 3» ակումբում, ի պատասխան լրագրողներից մեկի հարցի, ասաց Երեւանի ավագանու ընտրություններում ԲՀԿ-ի ցուցակի երրորդ հորիզոնականը զբաղեցնող Արման Աբովյանը: Մտահոգված չեն, քանի որ «Գագիկ Ծառուկյանը օլիգարխ չէ»: Ավելին, նա չի հասկանում, թե ի՞նչ կապ ունեն Երեւանի ընտրությունները «ինչ-որ թիկնազորների» հետ, որ քարոզարշավների ժամանակ վարչապետը նման հայտարարություններ է անում: